Rufo er foreløbig på kontrakt indtil 30. juni 2022.

AaB har skrevet kontrakt med den 28-årige Rubén ”Rufo” Herraiz Alcaraz, der senest har spillet for norske Sandefjord Fotball. Her har han siden august 2018 leveret 19 mål og fire assists i 65 kampe. Oprindeligt spillede han i La Liga-klubben RCD Espanyol. Her blev det dog aldrig til førsteholdsdebut, men til 71 kampe med B-mandskabet. - Vi har haft dialog med Rufo de seneste to-tre uger, og i disse Covid19-tider har vi brugt en del tid på at få logistikken til at falde plads, men det er dejligt, at han nu er klar for AaB, siger Inge André Olsen, der er sportschef i AaB og fortsætter: - Ligesom det er tilfældet for Martin Samuelsen, kan Rufo dække alle de offensive positioner, hvor han med sin målfarlighed, sit tekniske niveau og sin spilintelligens kommer til at styrke os. Rufo får trøje nummer 30 i AaB og er foreløbig på kontrakt indtil 30. juni 2022.